હવે સવાલ એ થવો જોઈએ કે આ મૅચ દરમિયાન ભારતીય ટીમ પર જે દબાણ ઊભું થયું હતું તેના પર કાબૂ મેળવવા માટે શાસ્ત્રીએ શું ભારતીય ખેલાડીઓને તૈયાર કર્યા હતા?

કોહલીએ સ્વીકાર કર્યો કે જેવી રીતે ન્યૂઝીલૅન્ડની ટીમે મૅચની આખરમાં એક-એક રનનો બચાવ કર્યો તેનાથી તેમને કોઈ અચરજ નથી થયું. 

આ પરથી એવું માની શકાય કે શાસ્ત્રી અને તેમની કોચિંગ ટીમે ખેલાડીઓને તૈયાર કર્યા હતા.

શાસ્ત્રીની આશા

આ વર્ષની શરૂઆતમાં જ્યારે ભારતીય ટીમ ન્યૂઝીલૅન્ડના પ્રવાસે હતી, ત્યારે હેમિલ્ટન ખાતે બૉલરો માટે ફાયદાકારક પીચ પર ભારતીય બૅટ્સમૅનોની હાલત કેવી હતી તે શાસ્ત્રીએ જોયું જ હતું.

તે સમયે તેમના દિલના કોઈ એક ખૂણે એવી આશા જાગી હશે કે ઓલ્ડ ટ્રેફર્ડ ગ્રાઉન્ડ ખાતે ન્યૂઝીલૅન્ડના બૉલરો સામે ભારતીય બૅટ્સમૅનોનું પ્રદર્શન સારું હોય.

એવામાં ભારતીય ખેલાડીઓ સામે સવાલ થાય છે કે શું તેઓ યોજનાને યોગ્ય રીતે લાગુ કરી શક્યા અને તેમની પૂરી ક્ષમતા સાથે રમ્યા?

દિનેશ કાર્તિક, ઋષભ પંત અને હાર્દિક પંડ્યાના ખરાબ શૉટ્સ, કૅપ્ટનની રણનીતિને લગતા નિર્ણયોને જવાબદાર ઠેરવવા યોગ્ય નહીં ગણાય. આમ પણ ટૉસ બાદ ટીમને ચલાવવાનું કામ કૅપ્ટનનું હોય છે.

ટૉસ પહેલાં કોહલીએ મોહમ્મદ શમીની જગ્યાએ દિનેશ કાર્તિક પર પસંદગી ઊતારી જેથી શરૂઆતમાં વિકેટ પડે તો ટીમને મુશ્કેલી ના પડે.

પરંતુ જ્યારે ન્યૂઝીલૅન્ડની ટીમ રમી રહી હતી ત્યારે ભારતની બૉલિંગમાં મોહમ્મદ શમીની કમી દેખાઈ આવી.

આ નિર્ણયથી બીજું નુકસાન એ થયું કે દિનેશ કાર્તિક બેટિંગમાં કંઈ ખાસ ના કરી શક્યા. તેઓ 6.5 ઓવર સુધી વિકેટ પર ટકી રહ્યા પરંતુ કોઈ ફાયદો થયો નહીં.

બેટિંગમાં ટીમ પર ઊભા થયેલા દબાણને દૂર કરવાને બદલે તેઓ આઉટ થઈ ગયા જેના કારણે અન્ય બૅટ્સમૅનો પર દબાણ આવ્યું. તેમને પ્લેઇંગ ઇલેવન સમાવવાનો નિર્ણય ખોટો સાબિત થયો.

જ્યારે 11મી ઓવરમાં 24 રન પર ભારતની ચાર વિકેટ પડી ગઈ હતી ત્યારે બૅટિંગ માટે હાર્દિક પંડ્યા આવ્યા હતા.

ચોંકાવનારો નિર્ણય

કોહલીએ ઋષભ પંતનો સાથ આપવા માટે હાર્દિક પંડ્યાને મોકલ્યા. આ ચોંકાવનારો નિર્ણય હતો કારણ કે બન્ને ખેલાડીઓ પાસે કુલ મળીને માત્ર 63 વન-ડે મૅચ રમવાનો અનુભવ હતો અને આ સમયે મોટી જવાબદારી નિભાવવાની હતી.

કોહલીએ યુવા ખેલાડીઓ પર વિશ્વાસ બતાવ્યો અને તેમને તેમના અંદાજમાં રમવાનું કહ્યું જે સારી વાત હતી.

પરંતુ અહીં એ જોવું પડે કે આ વર્લ્ડ કપની સેમિફાઇનલ મૅચ હતી અને ન્યૂઝીલૅન્ડ સામે ભારત પર દબાણ વધી રહ્યું હતું.

એવામાં યોગ્ય એ હોત... \n\nમને ઉપરના લેખ માટે સારું શીર્ષક આપો.
વર્લ્ડ કપમાં ભારતની હાર બાદ વિરાટ કોહલી, મહેન્દ્રસિંહ ધોની રવિ શાસ્ત્રીનું શું થશે?